stanford-oval/wikipedia huggingface dataset:
มาติกา อรรถกรศิริโพธิ์
รางวัลที่ได้รับ

รางวัลศิลปินส่งเสริมการเรียนรู้แห่งชาติ ประจำปี 2548 ของ สำนักงานคณะกรรมการโครงการห้องสมุดเฉลิมพระเกียรติ 72 พรรษา
ม้าลายแสบซ่าส์ ตะลุยป่าซาฟารี

| ม้าลายแสบซ่าส์ ตะลุยป่าซาฟารี |
| --- | --- |
กำกับ: แอนโทนี ซิลเวอร์สตัน
เขียนบท:   ราฟาเอลลา เดลเล ดัน  แอนโธนี่ ซิลเวอร์สตัน 
เนื้อเรื่อง: แอนโทนี ซิลเวอร์สตัน
อำนวยการสร้าง:   สจวร์ต ฟอร์เรสต์  ไมค์ บัคแลนด์  จีน-มีแชล เคอนิก  เจมส์ มิดเดิลตัน  แอนโทนี ซิลเวอร์สตัน 
นักแสดงนำ:   เจค ที. ออสติน  สตีฟ บูเซมี  โลเรตตา ดีวีน  ลอเรนซ์ ฟิชเบิร์น  ริชาร์ด อี. แกรนต์  แอนนาโซเฟีย ร็อบ  เลียม นีสัน 
ตัดต่อ: ลูค มักไค
ดนตรีประกอบ: บรูซ รีเทียฟ
บริษัทผู้สร้าง:   มิลเลนเนียมเอ็นเตอร์เทนเมนต์  ซินีมาแมเนจเมนต์กรุ๊ป  ทริกเกอร์ฟิชแอนิเมชันสตูดิโอส์  Industrial Development Corporation of South Africa  National Film & Video Foundation of South Africa  Department of Trade & Industry of South Africa  สเปียร์ฟิลมส์  
ผู้จัดจำหน่าย: Indigenous Film Distribution (นานาชาติ) มิลเลนเนียมเอ็นเตอร์เทนเมนต์ (สหรัฐ) ซินีมาแมเนจเมนต์กรุ๊ป
วันฉาย:   8 กันยายน ค.ศ. 2013 (2013-09-08) (TIFF)  25 ตุลาคม ค.ศ. 2013 (2013-10-25) (แอฟริกาใต้) 
ความยาว: 85 นาที
ประเทศ:  แอฟริกาใต้
ภาษา: อังกฤษ อาฟรีกานส์
ทุนสร้าง: 20 ล้านดอลลาร์สหรัฐ
ทำเงิน: 28.42 ล้านดอลลาร์สหรัฐ
ม้าลายแสบซ่าส์ ตะลุยป่าซาฟารี (อังกฤษ: Khumba) เป็นภาพยนตร์แอนิเมชันแอฟริกาใต้ที่ออกฉายในปี พ.ศ. 2556 ผลิตโดย ทริกเกอร์ฟิชแอนิเมชันสตูดิโอส์ กำกับโดย แอนโทนี ซิลเวอร์สตัน และแสดงนำโดย เจค ที. ออสติน, สตีฟ บูเซมี, โลเรตตา ดีวีน, ลอเรนซ์ ฟิชเบิร์น, ริชาร์ด อี. แกรนต์, แอนนาโซเฟีย ร็อบ, อานิกา โนนิ โรส, แคเธอรีน เทต, เบน วีรีน และเลียม นีสัน
ตัวละครและเสียงพากย์

เจค ที. ออสติน รับบท คุมบ้า (Khumba)
โลเรตตา ดีวีน รับบท มามา วี (Mama V)
ริชาร์ด อี. แกรนต์ รับบท แบรดลีย์ (Bradley)
แอนนาโซเฟีย ร็อบ รับบท ทอมบี (Tombi)
เลียม นีสัน รับบท ฟางโก (Phango)
ลอเรนซ์ ฟิชเบิร์น รับบท เซโก (Seko)
อานิกา โนนิ โรส รับบท Lungisa
สตีฟ บูเซมี รับบท สกัลค์ (Skalk)
แคเธอรีน เทต รับบท นอรา (Nora)
เบน วีรีน รับบท มคุลู (Mkhulu)
การตอบรับ

รอตเทนโทเมโทส์รายงานว่าร้อยละ 44 ของผู้วิจารณ์ 18 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 40 เต็ม 100 คะแนน ซึ่งประเมินโดยผู้วิจารณ์ 6 คน
แหล่งข้อมูลอื่น

เว็บไซต์ทางการ
ม้าลายแสบซ่าส์ ตะลุยป่าซาฟารี ที่อินเทอร์เน็ตมูวีเดตาเบส
ม้าลายแสบซ่าส์ ตะลุยป่าซาฟารี ที่รอตเทนโทเมโทส์
ม้าลายแสบซ่าส์ ตะลุยป่าซาฟารี ที่เมทาคริติก
ม้าลายแสบซ่าส์ ตะลุยป่าซาฟารี ที่ออลมูวี
ม้าลายแสบซ่าส์ ตะลุยป่าซาฟารี ที่บ็อกซ์ออฟฟิศโมโจ
ม้าลายแสบซ่าส์ ตะลุยป่าซาฟารี ที่ฟิล์มอะฟินนีตี
ม้าลายแสบซ่าส์ ตะลุยป่าซาฟารี ที่สยามโซน
ม้าลายแสบซ่าส์ ตะลุยป่าซาฟารี ที่โต้วป้าน (ในภาษาจีน)
อัญชุลี ธีระวงศ์ไพศาล

| พันตำรวจเอกหญิง แพทย์หญิง อัญชุลี ธีระวงศ์ไพศาล ท> ช. ท.ม. |
| --- | --- |
เกิด: 21 สิงหาคม พ.ศ. 2521 (46 ปี) จังหวัดสุรินทร์ ประเทศไทย
ชื่ออื่น: แอร์
การศึกษา: มหาวิทยาลัยขอนแก่น (พ.บ.)
ศิษย์เก่า: โรงเรียนสิรินธร
อาชีพ: พิธีกร แพทย์ ตำรวจ นักแสดง อาจารย์
ปีปฏิบัติงาน: พ.ศ. 2550 – ปัจจุบัน
มีชื่อเสียงจาก: เคยดำรงตำแหน่งรองโฆษก สำนักงานตำรวจแห่งชาติ และโฆษกศูนย์รักษาความสงบในรัฐบาลยิ่งลักษณ์ ชินวัตร
ผลงานเด่น: อมยิ้ม (พ.ศ. 2553) คนละดาวเดียวกัน (พ.ศ. 2553)
บิดามารดา: กิมจัว ธีระวงศ์ไพศาล (บิดา) วิภาวรรณ ธีระวงศ์ไพศาล (มารดา)
รางวัล:   รางวัลผู้ใช้ภาษาไทยดีเด่น (พ.ศ. 2555)  รางวัลนักข่าวอาชญากรรมอะวอร์ด สาขามวลชนสัมพันธ์  รางวัลศิษย์เก่า โรงเรียนสิรินธร 

อาชีพทางวิทยาศาสตร์
สาขา:   แพทยศาสตร์  จิตเวชศาสตร์ 
สถาบันที่ทำงาน: โรงพยาบาลตำรวจ โรงพยาบาลพญาไท สถาบันจิตเวชเด็กและวัยรุ่นราชนครินทร์ วิทยาลัยแพทยศาสตร์และการสาธารณสุข มหาวิทยาลัยอุบลราชธานี คณะแพทยศาสตร์ มหาวิทยาลัยสยาม
 
 

ยศที่ได้รับการแต่งตั้ง
รับใช้:  ไทย
แผนก/สังกัด:  สำนักงานตำรวจแห่งชาติ
ประจำการ: พ.ศ. 2552 – ปัจจุบัน
ชั้นยศ:  พันตำรวจเอกหญิง
 
พันตำรวจเอกหญิง แพทย์หญิง อัญชุลี ธีระวงศ์ไพศาล หรือ หมอแอร์ (เกิดวันที่ 21 สิงหาคม พ.ศ. 2521) เป็นตำรวจ แพทย์ นักแสดงและพิธีกรชาวไทย เคยดำรงตำแหน่งรองโฆษกสำนักงานตำรวจแห่งชาติ และโฆษกศูนย์รักษาความสงบในรัฐบาลยิ่งลักษณ์ ชินวัตร
ประวัติ

อัญชุลี เกิดวันที่ 21 สิงหาคม พ.ศ. 2521 เกิดที่บ้านนิคมปราสาท อำเภอปราสาท จังหวัดสุรินทร์ ในครอบครัวเชื้อสายจีน เป็นบุตรของนายกิมจิว  ธีระวงศ์ไพศาล  อดีตกำนันตำบลปรือ และวิภาวรรณ ธีระวงศ์ไพศาล อดีตนายกเทศมนตรีตำบลนิคมปราสาท อำเภอปราสาท จังหวัดสุรินทร์ มีพี่น้อง 6 คน  เป็นลูกสาวคนที่ 4 ในจำนวนพี่น้องหญิง 5 ชาย 1 ครอบครัวประกอบอาชีพค้าขายและปั้มน้ำมัน
อัญชุลี จบการศึกษาระดับมัธยมศึกษาจากโรงเรียนสิรินธร จังหวัดสุรินทร์ และปริญญาตรีแพทยศาสตร์บัณฑิต จากมหาวิทยาลัยขอนแก่น 3ปี แล้วต่อด้านจิตแพทย์เด็กและวัยรุ่นที่แพทยศาสตร์ ศิริราชพยาบาล 2 ปี  และเริ่มเข้าสู่วงการบันเทิงโดยการเป็นจิตแพทย์รับเชิญในรายการต่าง ๆ
หลังรัฐประหารในประเทศไทย พ.ศ. 2557 พลตำรวจเอก สมยศ พุ่มพันธุ์ม่วง ปลด อัญชุลี จากตำแหน่งรองโฆษกสำนักงานตำรวจแห่งชาติในวันที่ 17 ตุลาคม พ.ศ. 2557 ตามคำสั่ง ผบ.ตร. เลขที่ 549/2557
ในวันที่ 6 พฤศจิกายน 2559 อัญชุลี ธีระวงศ์ไพศาล ถูกตั้งกรรมการตรวจสอบข้อเท็จจริง ในเรื่องใช้เวลาราชการไปปฏิบัติงานส่วนตัวโดย พล.ต.ต.วิฑูรย์ นิติวรางกูร รักษาการนายแพทย์ใหญ่โรงพยาบาลตำรวจได้ลงนามในคำสั่งตั้งกรรมการสอบสวน
ผลงาน > พิธีกร

2550 พิธีกรรายการ Love Life Idol ทางช่อง ITV
2550-ปัจจุบัน พิธีกรรายการ Club X ทางช่อง 3
2550-ปัจจุบัน พิธีกรรายการ สบาย@night ทางช่อง 9
2553-ปัจจุบัน จิตแพทย์ประจำรายการ อมยิ้ม ทางช่อง 3 ร่วมกับ ฉัตรปวีณ์ ตรีชัชวาลวงศ์ นพ.ทวีศิลป์ วิษณุโยธิน
2553-ปัจจุบัน พิธีกรรายการ คนละดาวเดียวกัน ทางไทยพีบีเอส
ผลงาน > การแสดง

2557 - ละครเทิดพระเกียรติแผ่นดินทอง ทางช่อง NBT คู่กับ พันตำรวจโท จตุรวิทย์ คชน่วม
ผลงาน > อาจารย์พิเศษ

2549 สถาบันสุขภาพจิตเด็กและวัยรุ่นราชนครินทร์ กรุงเทพมหานคร
2550 อาจารย์พิเศษ วิทยาลัยแพทยศาสตร์และการสาธารณสุข มหาวิทยาลัยอุบลราชธานี
2553 อาจารย์ รายวิชาจิตวิทยาในชีวิตประจำวัน คณะแพทยศาสตร์ มหาวิทยาลัยสยาม
รางวัล

รางวัล MThai Top Talk-About 2013 สาขา Top Talk About Lady
รางวัลผู้ใช้ภาษาไทยดีเด่น ประจำปี 2555 มอบโดยกระทรวงวัฒนธรรม
รางวัลนักข่าวอาชญากรรมอะวอร์ด สาขามวลชนสัมพันธ์ มอบโดยสมาคมนักข่าวอาชญากรรม
รางวัลศิษย์เก่าดีเด่น โรงเรียนสิรินธร จังหวัดสุรินทร์
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2567 –  เหรียญจักรมาลา (ร.จ.ม.)
มหาวิทยาลัยพระหฤทัยคาทอลิก

| --- | --- |
Università Cattolica del Sacro Cuore (Università Cattolica di Milano)
คติพจน์: ณ ใจกลางแห่งความสัจจริง   (อิตาลี: Nel cuore della realtà)
คติพจน์อังกฤษ: In the heart of reality
ประเภท: สถาบันอุดมศึกษาเอกชน
สถาปนา: ค.ศ. 1921 (พ.ศ. 2464)
อธิการบดี: Prof Franco Anelli
อาจารย์: 1,650 คน
ผู้ศึกษา: ~ 40,000 คน
ที่ตั้ง: มิลาน,  อิตาลี
หนังสือพิมพ์: Vita e pensiero
สี: น้ำเงิน ทอง   
เว็บไซต์: อิตาลี: unicatt.it   อังกฤษ: ucsc.it
ลานมหาวิทยาลัย Cattolica
มหาวิทยาลัยพระหฤทัยคาทอลิก หรือ มหาวิทยาลัยคาทอลิกแห่งมิลาน (อิตาลี: Università Cattolica del Sacro Cuore หรือ Università Cattolica di Milano; อังกฤษ: Catholic University of the Sacred Heart หรือ Catholic University of Milan; ชื่อย่อ: Cattolica หรือ UNICATT หรือ UCSC) โดยทั่วไปถูกเรียกสั้นๆว่า Cattolica (การออกเสียง อังกฤษ: katˈtɔlika; ไทย: กัตโตลีกา) วิทยาเขตหลักตั้งอยู่ในเมืองมิลาน แคว้นลอมบาร์เดีย ประเทศอิตาลี ก่อตั้งขึ้นในปี ค.ศ. 1921 (พ.ศ. 2464) โดยอากุสตีโน เจเมลลี (Agostino Gemelli) ซึ่งเป็นทั้งแพทย์ นักจิตวิทยา และนักบวชคาทอลิก
เมื่อพิจารณาขนาดของมหาวิทยาลัยจากจำนวนนักศึกษา จำนวนบุคลากร และวิทยาเขตทั้งหมด Cattolica ถือว่าเป็นหนึ่งในมหาวิทยาลัยเอกชนที่ใหญ่ที่สุดในทวีปยุโรป และเป็นหนึ่งในมหาวิทยาลัยคาทอลิกที่ใหญ่ที่สุดในโลก
วิทยาเขต คณะวิชา และบัณฑิตวิทยาลัย

วิทยาเขต คณะวิชา และบัณฑิตวิทยาลัย ของ Cattolica
วิทยาเขต คณะวิชา และบัณฑิตวิทยาลัย > วิทยาเขต

Cattolica ประกอบด้วย 4 วิทยาเขตในเมืองต่างๆของประเทศอิตาลี ส่วนใหญ่อยู่ทางตอนเหนือของประเทศ ดังนี้
มิลาน (วิทยาเขตหลัก)
ปิอาเชนซ่า-เครโมน่า
เบรชชา
โรม
วิทยาเขต คณะวิชา และบัณฑิตวิทยาลัย > คณะวิชา

Cattolica มีการเรียนการสอนและการผลิตงานวิจัย ตั้งแต่ระดับปริญญาตรี ปริญญาโท และปริญญาเอก ที่คณะวิชาต่างๆและวิทยาเขตต่างๆกัน ดังนี้
กฎหมาย ที่วิทยาเขตมิลาน
เศรษฐศาสตร์ ที่วิทยาเขตมิลานและโรม
เศรษฐศาสตร์และกฎหมาย ที่วิทยาเขตปิอาเชนซ่า-เครโมน่า
การธนาคาร การเงิน และการประกันภัย ที่วิทยาเขตมิลาน
การศึกษา ที่วิทยาเขตมิลาน เบรชชา และปิอาเชนซ่า
รัฐศาสตร์และสังคมศาสตร์ ที่วิทยาเขตมิลานและเบรชชา
ภาษาศาสตร์และวรรณคดีต่างประเทศ ที่วิทยาเขตมิลานและเบรชชา
ศิลปศาสตร์และปรัชญา ที่วิทยาเขตมิลานและเบรชชา
จิตวิทยา ที่วิทยาเขตมิลานและเบรชชา
แพทยศาสตร์และศัลยศาสตร์ ที่วิทยาเขตโรม ซึ่งมีโรงพยาบาล อากุสตีโน เจเมลลี (อิตาลี: Fondazione Policlinico Universitario Agostino Gemelli; อังกฤษ: Agostino Gemelli University Polyclinic หรือ Agostino Gemelli General Hospital) หนึ่งในโรงพยาบาลเอกชนที่ใหญ่ที่สุดของยุโรป อยู่ในสังกัดและทำหน้าที่เป็นเป็นโรงพยาบาลสอนการแพทย์ของมหาวิทยาลัย
คณิตศาสตร์ วิทยาศาสตร์กายภาพ และวิทยาศาสตร์ธรรมชาติ ที่วิทยาเขตเบรชชา
เกษตรกรรม วิทยาศาสตร์การอาหาร และวิทยาศาสตร์สิ่งแวดล้อม ที่วิทยาเขตมิลานและเบรชชา
วิทยาเขต คณะวิชา และบัณฑิตวิทยาลัย > บัณฑิตวิทยาลัย

Cattolica มีบัณฑิตวิทยาลัยเฉพาะทางด้านต่างๆ ดังนี้
เศรษฐศาสตร์เกษตรและอาหาร
เศรษฐศาสตร์และความสัมพันธ์ระหว่างประเทศ
เศรษฐศาสตร์และการจัดการด้านสุขภาพ
ธุรกิจและสังคม
สื่อ การสื่อสาร และศิลปะการแสดง
จิตวิทยา (Agostino Gemelli)
สิ่งแวดล้อมศึกษา
อันดับมหาวิทยาลัย

จากการจัดอันดับสถาบันอุดมศึกษาโดยสำนักจัดอันดับต่างๆ เช่น QS World University Rankings, Times Higher Education, Shanghai Ranking, Webometrics เป็นต้น ตั้งแต่ระดับประเทศอิตาลี ทวีปยุโรป ไปจนถึงระดับโลก Cattolica นับว่าเป็นที่ยอมรับทั้งคุณภาพโดยรวม คณาจารย์ การเรียนการสอน วิชาการ ความเป็นนานาชาติ อัตราการได้งานของนักศึกษาจบใหม่ และความเชี่ยวชาญและผลงานวิจัยในแขนงต่างๆ โดยเฉพาะทางด้านกฎหมาย ภาษาร่วมสมัย ภาษาศาสตร์ แพทยศาสตร์ และเศรษฐศาสตร์ ซึ่งโดยส่วนใหญ่ Cattolica อยู่ที่ประมาณ 500 อันดับแรกของโลกหากพิจารณาโดยรวม และอยู่ที่ประมาณ 200 อันดับแรกของโลกในหลายๆสาขาวิชาหากพิจารณาเฉพาะด้าน
อันดับโลกของ Cattolica ปี ค.ศ. 2017 (พ.ศ. 2560) ในแขนงวิชาต่างๆ โดย QS World University Rankings
สังคมศาสตร์และการจัดการ 169
กฎหมาย 51-100
เศรษฐศาสตร์และเศรษฐมิติ 101-150
บัญชีและการเงิน 151-200
การสื่อสารและการศึกษาสื่อ 151-200
ธุรกิจและการจัดการ 201-250
สังคมวิทยา 251-300
ศิลปศาสตร์และมนุษยศาสตร์ 169
ภาษาร่วมสมัย 51-100, ภาษาศาสตร์ 101-150
ปรัชญา 151-200
จิตวิทยา 201-250
ชีววิทยาศาสตร์ 180
แพทยศาสตร์ 101-150
การเกษตรและป่าไม้ 151-200
หมายเหตุ: [ก]^ [ข]^ การอ้างอิงงานวิจัยด้านเศรษฐศาสตร์และการเงิน Cattolica ติด 5% สูงสุดของสถาบันด้านเศรษฐศาสตร์ทั่วโลกด้วยเช่นกัน โดย IDEAS/RePEc
ศิษย์เก่าและบุคคลากรที่มีชื่อเสียง

อดีตถึงปัจจุบัน มีศิษย์เก่าและบุคคลากรที่มีชื่อเสียงจาก Cattolica จากหลากหลายสาขา ตัวอย่างเช่น (เรียงลำดับคำตามตัวอักษรในภาษาไทย)
โจวานนี่ บาโซลิ (Giovanni Bazoli) เคยเป็นศาสตราจารย์กฎหมายปกครองและกฎหมายมหาชนที่ Cattolica และปัจจุบันเป็นประธานกิตติมศักดิ์ธนาคาร Intesa Sanpaolo
โรมาโน โปรดี (Romano Prodi) จบปริญญาตรีด้านกฎหมายจาก Cattolica ปริญญาโทจาก LSE อดีตนายกรัฐมนตรีอิตาลีสองสมัย และอดีตประธานคณะกรรมาธิการยุโรป
ลุยจิ ปาซิเน็ตติ (Luigi Pasinetti) จบปริญญาตรีด้านเศรษฐศาสตร์จาก Cattolica ปริญญาเอกจาก Cambridge เป็นศาสตราจารย์กิตติคุณ (ด้านเศรษฐศาสตร์) ที่ Cattolica และเป็นเจ้าของผลงาน ทฤษฎีบท Pasinetti และการโต้แย้ง Levhari และ Samuelson
ทฤษฎีบท Pasinetti: ปาซิเน็ตติแสดงให้เห็นว่าอัตราการทำกำไรและการกระจายรายได้ขึ้นอยู่กับความโน้มเอียงในการออมของนายทุนหรือผู้ว่าจ้าง ไม่ใช่ความโน้มเอียงในการออมของแรงงานหรือผู้ถูกจ้าง
การโต้แย้ง Levhari และ Samuelson: ปาซิเน็ตติโต้แย้งและพิสูจน์ในเชิงลึกให้เห็นว่า Reswitchings ของเทคนิคในทฤษฎีทุนนั้นมีความเป็นไปได้
อากุสตีโน เจเมลลี (Agostino Gemelli): แพทย์ นักจิตวิทยา และนักบวชคาทอลิก ผู้ก่อตั้งมหาวิทยาลัย Cattolica และโรงพยาบาล อากุสตีโน เจเมลลี (Agostino Gemelli General Hospital)
แหล่งข้อมูลอื่น

อิตาลี: เว็บไซต์, อังกฤษ: เว็บไซต์
มหกรรมดนตรี 30 ปี คาราบาว

| --- | --- |
คอนเสิร์ตมหกรรมดนตรีฉลองครบรอบ 30 ปีของวงโดยคาราบาว
สถานที่จัด: ทั่วประเทศ
อัลบั้ม: กำลังใจคาราบาว 30 ปี
วันเริ่มต้นการแสดง: 19 มีนาคม พ.ศ. 2554
วันสิ้นสุดการแสดง: 26 สิงหาคม พ.ศ. 2555
โปรดิวเซอร์: เฟรชแอร์ เฟสติวัล (วินิจ เลิศรัตนชัย)
ลำดับคอนเสิร์ตของคาราบาว
 คาราบาว ข้าวตราฉัตร จากแรง..เป็นรวง..เป็นเรา (2553)    กินลม ชมบาว (2556) 
มหกรรมดนตรี 30 ปี คาราบาว เป็นมหกรรมคอนเสิร์ตเพื่อฉลองครบรอบ 30 ปีของวงคาราบาว โดยทางวงร่วมกับ วอร์นเนอร์ มิวสิก ไทยแลนด์ และ เฟรชแอร์ เฟสติวัล โดยนายวินิจ เลิศรัตนชัย ร่วมกันจัด โดยมีการแถลงข่าวครั้งแรก เมื่อวันที่ 18 พฤศจิกายน พ.ศ. 2553 ณ โรงละครอักษรา คิง พาวเวอร์ คอมเพล็กซ์ และครั้งที่ 2 ในวันที่ 9 กุมภาพันธ์ พ.ศ. 2554 ณ ห้องฉัตรา บอลรูม ชั้น 2 โรงแรมสยาม เคมปินสกี้ กรุงเทพฯ (ด้านหลังสยามพารากอน)  ซึ่งในครั้งนี้ แอ๊ด - ยืนยง โอภากุล ได้ประพันธ์เพลงใหม่ขึ้น 2 เพลงในโอกาสนี้คือ กำลังใจคาราบาว 30 ปี และ ผู้ปิดทองหลังพระ ซึ่งเป็นเพลงที่เอ่ยพระนามเต็มของพระบาทสมเด็จพระมหาภูมิพลอดุลยเดชมหาราช บรมนาถบพิตร ครั้งยังทรงพระชนม์เพื่อเทิดพระเกียรติในวโรกาสที่ทรงเจริญพระชนมพรรษาครบ 7 รอบในปีเดียวกันนี้
โดยตลอดทั้งปี พ.ศ. 2554 ซึ่งเป็นปีที่คาราบาวตั้งวงมาครบรอบ 30 ปีนั้น ทางวงจะไม่เล่นดนตรีในสถานบันเทิงทั่วไป แต่จะจัดมหกรรมคอนเสิร์ตดนตรีครั้งใหญ่ตลอดทั้งปี โดยสมาชิกคาราบาวยุคคลาสสิกไลน์อัพได้ร่วมทัวร์คอนเสิร์ตครั้งนี้ด้วย ขาดเพียงเป้า - อำนาจ ลูกจันทร์ ที่มีปัญหาเรื่องสุขภาพ
กิจกรรมหลัก

มหกรรมดังกล่าว จะจัดตลอดปี พ.ศ. 2554 ประกอบด้วย
กิจกรรมหลัก > คาราบาว เวโลโดรม รีเทิร์น คอนเสิร์ต (CARABAO VELODROME RETURNS CONCERT)

คอนเสิร์ตทำโดยคนไทย ครั้งที่ 2 หรือ คาราบาว เวโลโดรม รีเทิร์น คอนเสิร์ต ณ เวโลโดรม ศูนย์กีฬาหัวหมาก ในวันเสาร์ที่ 19 มีนาคม พ.ศ. 2554 เป็นครั้งแรกของคอนเสิร์ตใหญ่ของคาราบาวที่ไม่มีการเปิดขายบัตร โดยผู้ชมสามารถรับบัตรได้จากกิจกรรมของผู้สนับสนุนคอนเสิร์ต จนทำให้เกิดเสียงเรียกร้องขายบัตรจากทางแฟนเพลง จนมีการจัดตั้งกลุ่มกันทาง Facebook ทำให้ทางผู้จัดต้องเปิดรอบที่ 2 ขึ้นในวันต่อมา คือ วันอาทิตย์ที่ 20 มีนาคม โดยจำหน่ายบัตรใบละ 1,000 บาท ทุกที่นั่ง จำนวนรอบละ 5,000 ที่นั่ง เริ่มจำหน่ายบัตรวันเสาร์ที่ 5 มีนาคม ที่ สถานีโทรทัศน์โมเดิร์นไนน์ (ช่อง 9 อ.ส.ม.ท.) รวมรายได้ทั้งหมด 5 ล้านบาท มอบให้กับมูลนิธิราชประชานุเคราะห์ ในพระบรมราชูปถัมภ์ โดยมีนายดิสธร วัชโรทัย เป็นผู้แทนพระองค์รับมอบ และแบ่งไปช่วยเหลือเหตุภัยพิบัติที่ประเทศญี่ปุ่น 1 ล้านบาท
สมาชิกคาราบาวยุคคลาสสิกไลน์อัพขึ้นคอนเสิร์ตครั้งนี้ด้วย ขาดเพียงเป้า - อำนาจ ลูกจันทร์ ที่มีปัญหาเรื่องสุขภาพ คอนเสิร์ตครั้งนี้จึงเปรียบเสมือนกับการแก้ตัวของคอนเสิร์ตทำโดยคนไทยที่เล่นไม่จบเมื่อต้นปี พ.ศ. 2528 ณ สถานที่เดียวกัน
กิจกรรมหลัก > คาราบาว เวโลโดรม รีเทิร์น คอนเสิร์ต (CARABAO VELODROME RETURNS CONCERT) > รายชื่อเพลง

ผู้ปิดทองหลังพระ
เมดเล่ย์ทำโดยคนไทย
รอยไถแปร
เมด อิน ไทยแลนด์
ลูกแก้ว
ลูกหิน
นางงามตู้กระจก
เรฟูจี
เมดเล่ย์ยุคบุกเบิก
มนต์เพลงคาราบาว
ลุงขี้เมา
หนุ่มสุพรรณ
ปลาใหญ่ ปลาน้อย
แป๊ะขายขวด
ท.ทหารอดทน
กัญชา
ถนนชีวิต
ขี้เมาใจดี
คนนิรนาม
พ่อ
สัญญาหน้าฝน
เฒ่าทะเล
บิ๊กสุ
เมดเล่ย์โฟล์ค
ผู้เฒ่า
ไม้ไผ่
ฝ่าลมฝน
คนเก็บฟืน
ตุ๊กตา
ทับหลัง
คาราบาวเมดเล่ย์
สามช่าคาราบาว
วณิพก
ราชาเงินผ่อน
คนจนผู้ยิ่งใหญ่
รักทรหด
ซาอุดร
เวลคัม ทู ไทยแลนด์
หลวงตา
ปาปาย่า ป๊อก ๆ
หลวงพ่อคูณ
กระถางดอกไม้ให้คุณ
กำนันผู้ใหญ่บ้าน
สุรชัย 3 ช่า
พ่อหลี
คนหนังเหนียว
หลงวัฒน์
สามัคคีประเทศไทย
ทะเลใจ
คนล่าฝัน
เจ้าตาก
บัวลอย
ตามรอยพ่อ
กิจกรรมหลัก > คาราบาว โอพอค (CARABAO OPOC)

การจัดแสดงคอนเสิร์ตใน 76 จังหวัดของประเทศไทย โดยใช้เทคโนโลยีแอร์โดมเป็นครั้งแรกในประเทศไทย ซึ่งแฟนเพลงคาราบาวทั่วประเทศจะสามารถชมคอนเสิร์ตของคาราบาวในมาตรฐานเดียวกันกับคอนเสิร์ตระดับโลก และจำกัดจำนวนผู้เข้าชมไว้เพียงจังหวัดละ 5,000 คน ต่อ 1 รอบ โดยเริ่มจังหวัดแรกคือ สุพรรณบุรี ในวันที่ 1 เมษายน
กิจกรรมหลัก > คาราบาว เวิลด์ทัวร์ (CARABAO WORLD TOUR)

การทัวร์คอนเสิร์ตใน 6 ประเทศทั่วโลก เพื่อเป็นการขอบคุณแฟนเพลงของคาราบาวในต่างประเทศ รวมทั้งเผยแพร่งานเพลงที่มีความเป็นไทย และมีเอกลักษณ์เฉพาะตัวของคาราบาว ด้วยโปรดักชั่นมาตรฐานเดียวกับวงดนตรีระดับโลก โดยเริ่มในเดือนกันยายน
กิจกรรมหลัก > คาราบาว นิว เยียร์ เอกซ์โป (CARABAO NEW YEAR EXPO)

การจัดมหกรรมบันเทิงเกี่ยวกับวงดนตรีครั้งแรกของประเทศไทย โดยเป็นการบันทึกเรื่องราวในแง่มุมต่าง ๆ ของคาราบาวตลอดระยะเวลา 30 ปี  และมีการแสดงคอนเสิร์ตโดยวงคาราบาวทุกวัน ซึ่งในแต่ละวันจะมีรูปแบบแตกต่างกัน มีระยะเวลาการแสดงตลอดหนึ่งสัปดาห์ ระหว่างวันที่ 21 - 27 ธันวาคม พ.ศ. 2554   ณ ศูนย์การประชุมแห่งชาติสิริกิติ์ ภายใต้คอนเซปท์ "ฟื้นฟูกายใจ ต้อนรับปีใหม่" โดยแต่ละโซนจะมีพื้นที่ที่ใช้ชื่อเพลงของคาราบาวเป็นชื่อสถานที่ และผู้เข้าชมสามารถเข้าร่วมงานได้โดยไม่ต้องเสียค่าผ่านประตู ยกเว้นคอนเสิร์ต
โซน EXHIBITION
ตามรอยพ่อ : นิทรรศการเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ด้วยนิทรรศการศิลปะยาตรา "ภาพพระภูมิฟ้า น้อมโน้มโลมดิน" โดย ธีระพันธุ์ ลอไพบูลย์(อ.กวง) เพื่อเปิดโอกาสให้ผู้เข้าร่วมงานได้ร่วมแสดงออกถึงความจงรักภักดี และสำนึกในพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้ปิดทองหลังพระ : การเปิดโอกาสให้ผู้เข้าชมงานร่วมบริจาคทุนทรัพย์เป็นของขวัญผ่าน 9 มูลนิธิในโครงการตามพระราชดำริ
นักสู้ผู้ยิ่งใหญ่ : การแสดงประวัติและผลงานเพลงของวงคาราบาว จากจุดเริ่มต้นก่อนจะก้าวสู่ตำนานของวงดนตรีเพื่อชีวิตตลอดกาล
มนต์เพลงคาราบาว : การแสดงภาพถ่ายในอดีตของสมาชิกวงคาราบาวที่สะท้อนให้เห็นถึงแฟชั่น และนวัตกรรมต่างๆ
โซน CONTEST
คนล่าฝัน : กิจกรรมการประกวด Chang Iconic Contest
โซน ACTIVITY
สามัคคีประเทศไทย : เกมลุ้นรับของรางวัลมากมายจากไทยประกันชีวิต
มหา'ลัย : การเปิดเส้นทางลัดให้กับผู้ที่สนใจในการพัฒนาฝีมือดนตรี และเติมแรงบันดาลใจจากสมาชิกวงคาราบาวที่มาแนะนำเทคนิคการเล่นดนตรีอย่างมืออาชีพ
คนหนังเหนียว : การฉายภาพยนตร์ที่สมาชิกวงคาราบาวได้ฝากบทบาทการแสดง อันได้แก่ เสียงเพลงแห่งเสรีภาพ, เสียงเท่าฟ้าหน้าเท่ากลอง, หยุดหัวใจไว้ที่รัก และ โอ้..กุ๊กไก่
กระถางดอกไม้ให้คุณ : การเปิดโอกาสให้แฟนเพลงเต็มที่กับการร้องเพลงของคาราบาวแบบคาราโอเกะท่ามกลางบรรยากาศชีวิตกลางคืน
โซน EXPO FUN STREET
เวลคัมทูไทยแลนด์ : การเปิดโอกาสให้ผู้เข้าชมงานถ่ายภาพร่วมกับสมาชิกคาราบาวตามสถานที่ต่างๆ ทั่วประเทศเพื่อเก็บภาพไว้เป็นที่ระลึก
เมด อิน ไทยแลนด์ : การจำหน่ายสินค้าแฮนด์เมดและของที่ระลึกในวาระครบรอบ 30 ปี คาราบาว
คอนเสิร์ต
เป็นการแสดงสดของวงคาราบาวในแบบ 7 วัน 7 รูปแบบ โดยแต่ละวันจะแตกต่างกันทั้งรูปแบบเรื่องราวและเพลงที่แสดง โดยเริ่มแสดงเวลา 19.00 น. ผู้ชมสามารถเข้าชมคอนเสิร์ตโดยการร่วมสนุกจากผู้สนับสนุนต่างๆ ทุกรายเพื่อชิงบัตรชมคอนเสิร์ต หรือการซื้อบัตรชมคอนเสิร์ตราคาใบละ 1,000 บาท เพียงรอบละ 300 ใบ โดยรายได้จากการจำหน่ายบัตรมอบให้มูลนิธิราชประชานุเคราะห์ฯ เพื่อช่วยเหลือและฟื้นฟูผู้ประสบอุทกภัย และประโยชน์อื่นๆ
รอบคาราบาวร็อค (On The Rock) แสดงวันพุธที่ 21 ธันวาคม พ.ศ. 2554
รอบความรัก (In Love) แสดงวันพฤหัสบดีที่ 22 ธันวาคม พ.ศ. 2554
รอบคาราบาว คันทรี่ (Go Country) แสดงวันศุกร์ที่ 23 ธันวาคม พ.ศ. 2554
รอบสามัญชน คนธรรมดา (Ordinary People) แสดงวันเสาร์ที่ 24 ธันวาคม พ.ศ. 2554
รอบสังคมและการเมือง (Political & Social) แสดงวันอาทิตย์ที่ 25 ธันวาคม พ.ศ. 2554
รอบปรัชญา (Philosophy) แสดงวันจันทร์ที่ 26 ธันวาคม พ.ศ. 2554
รอบ Grand Finale แสดงวันอังคารที่ 27 ธันวาคม พ.ศ. 2554
นอกจากนี้ ในช่วงบ่ายวันเสาร์ที่ 24 และอาทิตย์ที่ 25 ธันวาคม พ.ศ. 2554 ได้จัดแสดงรอบพิเศษสำหรับทหารและตำรวจ เพื่อเป็นการขอบคุณเจ้าหน้าที่ที่ได้ช่วยเหลือประชาชนจากวิกฤติอุทกภัยอีกด้วย
กิจกรรมหลัก > คาราบาว ไฟนอล ฟินาเล (CARABAO FINAL FINALE)

เป็นคอนเสิร์ตปิดมหกรรมดนตรี 30 ปี คาราบาว และอัลบั้มกำลังใจคาราบาว 30 ปี ณ สนามเสือป่า พระราชวังดุสิต  โดยมีการเลื่อนการจัดคอนเสิร์ตถึง 3 ครั้ง ครั้งแรกกำหนดจัดขึ้นในวันอาทิตย์ที่ 3 มิถุนายน พ.ศ. 2555 แต่เกิดเหตุการณ์ความวุ่นวายทางการเมือง จึงได้เลื่อนออกไปเป็นวันอาทิตย์ที่ 29 กรกฎาคม พ.ศ. 2555 แต่ทางสำนักพระราชวังได้แจ้งผ่านบริษัท เฟรชแอร์ เฟสติวัล จำกัด ว่าขอให้เลื่อนการจัดคอนเสิร์ตไปเป็นวันอาทิตย์ที่ 26 สิงหาคม พ.ศ. 2555 เนื่องจากทางสำนักพระราชวังต้องใช้สนามเสือป่าในการจัดงานพระราชพิธีมหามงคลเฉลิมพระชนมพรรษา 5 รอบ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร 28 กรกฎาคม พ.ศ. 2555
ก่อนแสดง ได้มีการแถลงข่าวความสำเร็จของมหกรรมดนตรี 30 ปี คาราบาว โดยมีคุณดิสธร วัชโรทัย รองเลขาธิการพระราชวัง และ ประธานมูลนิธิราชประชานุเคราะห์ ในพระบรมราชูปถัมภ์ และวินิจ เลิศรัตนชัย ประธานเจ้าหน้าที่บริหาร บริษัท เฟรชแอร์ เฟสติวัล จำกัด ขึ้นกล่าวต้อนรับผู้สนับสนุน และสื่อมวลชนที่เข้าร่วมงาน พร้อมด้วยสมาชิกทั้งหมดของวงคาราบาว มาพูดถึงความประทับใจต่อมหกรรมดนตรีครั้งนี้ ในการแสดงมีสายฝนตกลงมาเป็นระยะ ๆ แต่แฟนเพลงไม่สะทกสะท้าน ในที่สุด คาราบาวก็ได้ใช้ความมันส์และความตั้งใจในการแสดงต่อสู้จนฝนหยุดตก และการแสดงก็ได้จบลงอย่างอลังการ
รายชื่อเพลง
Overture
กำลังใจคาราบาว 30 ปี
เมดเล่ย์ยุคบุกเบิก
มนต์เพลงคาราบาว
ลุงขี้เมา
หนุ่มสุพรรณ
เมด อิน ไทยแลนด์
ลูกแก้ว
ลูกหิน
นางงามตู้กระจก
เรฟูจี
เฒ่าทะเล
ท.ทหารอดทน
กัญชา
สัญญาหน้า​ฝน
บิ๊กสุ
เมดเล่ย์โฟล์ค
ผู้เฒ่า
ไม้ไผ่
ฝ่าลมฝน
คนเก็บฟืน
ตุ๊กตา
ทับหลัง
คาราบาวเมดเล่ย์
สามช่าคาราบาว
วณิพก
ราชาเงินผ่อน
คนจนผู้ยิ่งใหญ่
รักทรหด
ซาอุดร
เวลคัม ทู ไทยแลนด์
หลวงตา
ปาปาย่า ป๊อกๆ
หลวงพ่อคูณ
กระถางดอกไม้ให้คุณ
กำนันผู้ใหญ่บ้าน
สุรชัยสามช่า
พ่อหลี
คนหนังเหนียว
หลงวัฒน์
สามัคคีประเทศไทย
ทะเลใจ
คนล่าฝัน
เจ้า​ตาก
บัวลอย
ผู้ปิดทองหลังพระ
ตามรอยพ่อ
หลังเสร็จมหกรรม

หลังเสร็จสิ้นการจัดมหกรรมดนตรี 30 ปี คาราบาวไปแล้ว วงคาราบาวมีคอนเสิร์ตใหญ่อีกครั้งหนึ่ง ชื่อว่า กินลม ชมบาว ในวันที่ 9 พฤศจิกายน พ.ศ. 2556 ที่บ้านของแอ๊ด - ยืนยง โอภากุล อำเภอสัตหีบ จังหวัดชลบุรี โดยคอนเสิร์ตนี้เป็นคอนเสิร์ตเปิดอัลบั้ม สวัสดีประเทศไทย ซึ่งเป็นอัลบั้มชุดล่าสุดของวงคาราบาว จัดขึ้นในวันเกิดของแอ๊ด และเป็นครั้งแรกที่วงคาราบาวได้แสดงคอนเสิร์ตร่วมกับศิลปินตำนานร็อค­เมืองไทยที่มีฝีมือประจักษ์แก่สายตาชาวโลก­มาแล้วมากมาย เช่น แหลม มอริสัน, กิตติ กีตาร์ปืน, โอ้ - โอฬาร พรหมใจ และ ช.อ้น ณ บางช้าง โดยมีแขกรับเชิญพิเศษ คือ  เสก โลโซ และโก๊ะตี๋ อารามบอย
สื่อประชาสัมพันธ์ > THE JOURNEY PHENOMENON ปรากฏการณ์ 30 ปี คาราบาว

ในมหกรรมดนตรี 30 ปี คาราบาว ยังได้มีการจัดทำรายการโทรทัศน์ "THE JOURNEY PHENOMENON ปรากฏการณ์ 30 ปี คาราบาว" โดยเป็นรายการเดินทางย้อนอดีตสู่ปัจจุบันของวงคาราบาว ในรูปแบบของการตามรอยทัวร์คอนเสิร์ตฉลอง 30 ปี เพื่อพิสูจน์ความเป็นขวัญใจตลอดกาล โดยมี นักแสดง นักร้อง พิธีกร ดีเจ ที่มีชื่อเสียง และมีความชื่นชอบวงคาราบาว มาทำหน้าที่พิธีกรนำชมในแต่ละสถานที่ เริ่มออกอากาศวันที่ 6 เมษายน พ.ศ. 2554 โดยออกอากาศในวันหยุดนักขัตฤกษ์ ช่วงเวลา 15.00 - 16.00 น. ทางโมเดิร์นไนน์ทีวี
รายชื่อตอน
| ตอนที่ | วันที่ออกอากาศ | สถานที่ | พิธีกร | หมายเหตุ |
| --- | --- | --- | --- | --- |
| 1 | 6 เมษายน 2554 | เวโลโดรม หัวหมาก | ลีโอ พุฒ | เบื้องหลังคอนเสิร์ตฉลอง 30 ปี |
| 2 | 13 เมษายน 2554 | เวโลโดรม หัวหมาก | สุวิกรม อัมระนันทน์ |  |
| 3 | 14 เมษายน 2554 | เวโลโดรม หัวหมาก | ชวลิต ศรีมั่นคงธรรม (ดีเจ เชา เชา) |  |
| 4 | 15 เมษายน 2554 | เวโลโดรม หัวหมาก | ทองภูมิ สิริพิพัฒน์ |  |
| 5 | 2 พฤษภาคม 2554 | จังหวัดสุพรรณบุรี | นพชัย ชัยนาม | เยี่ยมบ้านเกิดของ แอ๊ด คาราบาว |
| 6 | 5 พฤษภาคม 2554 | จังหวัดกาญจนบุรี | ทราย เจริญปุระ | รวมเพลงรัก |
| 7 | 13 พฤษภาคม 2554 | จังหวัดนครราชสีมา | พลอย หอวัง | สัมภาษณ์สมาชิกคาราบาวรุ่นหลัง |
| 8 | 16 พฤษภาคม 2554 | จังหวัดอุบลราชธานี | วรฐก์ ปิฏากานนท์ (ดีเจปอ แฉแต่เช้า) | สัมภาษณ์สมาชิกคาราบาวรุ่นบุกเบิก  อ.ธนิสร์ และ อ๊อด |
| 9 | 17 พฤษภาคม 2554 | - | แมทธิว ดีน | แนะนำ 5 อัลบั้มยอดเยี่ยม ยุคบุกเบิก โดย 4 นักวิจารณ์ชื่อดัง |
| 10 | 15 กรกฎาคม 2554 | เวโลโดรม หัวหมาก | - | เทปบันทึกภาพการแสดงสด คอนเสิร์ต เวโลโดรม รีเทิร์นส์ |
| 11 | 18 กรกฎาคม 2554 | จังหวัดเพชรบุรี | จิดาภา นิยมศรีสกุล | รวมสุดยอดเพลงประกอบภาพยนตร์ |
| 12 | 12 สิงหาคม 2554 | จังหวัดสงขลา | กัญดา ศรีธรรมูปถัมภ์ | คาราบาว เซเลเบลท |
| 13 | 24 ตุลาคม 2554 | ประเทศออสเตรเลีย | - | บรรยากาศการแสดงสด คาราบาว เวิลด์ทัวร์ และอุ่นเครื่อง คาราบาว เอกซ์โป |
| 14 | 5 ธันวาคม 2554 | กรุงเทพมหานคร | พัสกร พลบูรณ์ | เปิดใจทายาทสมาชิกคาราบาว และบทเพลงเทิดพระเกียรติ ผู้ปิดทองหลังพระ (ออกอากาศเวลา 15.00-15.30 น.) |
| 15 | 12 ธันวาคม 2554 | กรุงเทพมหานคร | อริสรา กำธรเจริญ | คุยข่าวคาราบาว 30 ปี |
| 16 | 2 มกราคม 2555 | กรุงเทพมหานคร | แม็พ ควันธรรม | บรรยากาศงาน คาราบาว นิว เยียร์ เอกซ์โป |
| 17 | 3 มกราคม 2555 | กรุงเทพมหานคร | ไดอาน่า จงจินตนาการ | สรุปมหกรรมดนตรี 30 ปีคาราบาว |